CELEX: 32022R0880
Language: et
Date: 2022-06-03 00:00:00
Title: Nõukogu määrus (EL) 2022/880, 3. juuni 2022, millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

3.6.2022   
               
               
                  ET
               
               
                  Euroopa Liidu Teataja
               
               
                  L 153/75
               
            
         NÕUKOGU MÄÄRUS (EL) 2022/880,
         3. juuni 2022,
         millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 17. märtsi 2014 otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EL) nr 269/2014 (2) jõustatakse otsusega 2014/145/ÜVJP ette nähtud piiravad meetmed.
                  
               
                     (2)
                  
                  
                     Nõukogu võttis 3. juunil 2022 vastu otsuse (ÜVJP) 2022/885, (3) millega muudetakse otsust 2014/145/ÜVJP, millega võeti kasutusele uued võimalused teha erandeid varade külmutamisest ning rahaliste vahendite ja majandusressursside kättesaadavaks tegemise keelust loetellu kantud isikutele ja üksustele. Samuti on asjakohane selgitada ja tugevdada sätteid, mis käsitlevad riigisiseseid karistusi kõnealuse määruse meetmete rikkumise eest.
                  
               
                     (3)
                  
                  
                     Need muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.
                  
               
                     (4)
                  
                  
                     Määrust (EL) nr 269/2014 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 269/2014 muudetakse järgmiselt.
            
                        1)
                     
                     
                        Lisatakse järgmine artikkel:
                        
                           „Artikkel 6c
                           Artiklit 2 ei kohaldata rahaliste vahendite ega majandusressursside suhtes, mis on rangelt vajalikud Venemaal, Ukrainas, liidus, Venemaa ja liidu vahel ning Ukraina ja liidu vahel elektroonilise side teenuste osutamiseks liidu telekommunikatsioonioperaatorite poolt, selliste elektroonilise side teenuste toimimiseks, hoolduseks ja turvalisuseks vajalike seotud vahendite pakkumiseks ja teenuste osutamiseks ning andmekeskusteenuste osutamiseks liidus.“
                        
                     
                  
                        2)
                     
                     
                        Artikli 15 lõige 1 asendatakse järgmisega:
                        
                           „1.   Liikmesriigid kehtestavad õigusnormid käesoleva määruse sätete rikkumise eest kohaldatavate karistuste, sealhulgas asjakohasel juhul kriminaalkaristuste kohta ning võtavad kõik vajalikud meetmed nende rakendamise tagamiseks. Ettenähtud karistused peavad olema tõhusad, proportsionaalsed ja hoiatavad. Liikmesriigid näevad ette ka asjakohased meetmed sellistest rikkumistest saadud tulu konfiskeerimiseks.“
                        
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2022
            
               
                  Nõukogu nimel
               
               
                  eesistuja
               
               C. COLONNA
            
         
         
            (1)  ELT L 78, 17.3.2014, lk 16.
         
            (2)  Nõukogu 17. märtsi 2014. aasta määrus (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega ELT L 78, 17.3.2014, lk 6).
         
            (3)  Nõukogu 3. juuni 2022. aasta otsus (ÜVJP) 2022/885, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 153, 3.6.2022).